വൃഷ്ടിപ്രദേശങ്ങളില് മഴ, മുല്ലപ്പെരിയാറില് ജലനിരപ്പ് വീണ്ടും ഉയര്ന്നു വൃഷ്ടി പ്രദേശങ്ങളില് മഴ കനത്തതോടെ മുല്ലപ്പെരിയാര് അണക്കെട്ടിലെ ജലനിരപ്പ് വീണ്ടും ഉയര്ന്നു. നിലവില് 137.75 അടിയാണ് അണക്കെട്ടിലെ ജലനിരപ്പ്. ബംഗാള് ഉള്ക്കടലില് പുതിയ ന്യൂനമര്ദ്ദം രൂപപ്പെട്ട സാഹചര്യത്തില് വ്യാപക മഴക്ക് സാധ്യതയുണ്ടെന്നാണ് കാലാവസ്ഥാ വകുപ്പിന്റെ മുന്നറിയിപ്പ്. മഴ കൂടി ജലനിരപ്പ് ഉയര്ന്ന് മുല്ലപ്പെരിയാര് അണക്കെട്ട് തുറക്കേണ്ട സാഹചര്യമുണ്ടായാല് സ്വീകരിക്കേണ്ട നടപടികള് കേരളം തയ്യാറാക്കിയിട്ടുണ്ടെന്ന് റവന്യൂ മന്ത്രി കെ രാജന് അറിയിച്ചു. നിലവില് 137.75 അടിയാണ് അണക്കെട്ടിലെ ജലനിരപ്പ്. ഇന്നലെ രാവിലെ മുതല് 137.60 അടിയായിരുന്ന ജലനിരപ്പ് അണക്കെട്ടിന്റെ വൃഷ്ടി പ്രദേശങ്ങളില് മഴ കനത്തതോടെയാണ് വീണ്ടും ഉയര്ന്നത്. അതേ സമയം, മുല്ലപ്പെരിയാര് അണക്കെട്ടിലെ ജലനിരപ്പ് 139 അടിക്ക് താഴെ നിര്ത്തണമെന്ന കേരളത്തിന്റെ ആവശ്യത്തെ എതിര്ത്ത് മേല്നോട്ട സമിതി സുപ്രീംകോടതിയില് നിലപാട് അറിയിച്ചു. ജലനിരപ്പില് മാറ്റം വരുത്തേണ്ട ആവശ്യമില്ലെന്ന നിലപാടാണ് മേല്നോട്ട സമിതി സ്വീകരിച്ചത്. മുല്ലപ്പെരിയാറില് ജലനിരപ്പ് ക്രമീകരിക്കേണ്ട അടിയന്തിര സാഹചര്യമില്ലെന്നായിരുന്നു മേല്നോട്ട സമിതി സുപ്രീംകോടതിയെ അറിയിച്ച നിലപാട്.The post വൃഷ്ടിപ്രദേശങ്ങളില് മഴ, മുല്ലപ്പെരിയാറില് ജലനിരപ്പ് വീണ്ടും ഉയര്ന്നു first appeared on MalayalamExpressOnline.